Opførelse af etageejendom, [adresse] 60 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Simon Nørgaard var forhindret i at deltage i udvalgets behandling af sagen.  
Teknik og Miljø bemyndiges til at meddele de fornødne tilladelser til en ny bygning i fem etager på [adresse] 
60. 
 
RESUMÉ 
Der er søgt om tilladelse til at nedrive den eksisterende bebyggelse beliggende [adresse] 60 og opføre 
en ny bebyggelse i fem etager med en restauration eller butik i stueetagen og boliger i de øvrige etager.    
 
 
Ejendommen er omfattet af lokalplan nr. 591 og ligger i kommuneplanens rammeområde 010105CY, der 
fastlægger områdets anvendelse til cityformål.    
 
 
En partshøring har givet anledning til flere indsigelser mod det ansøgte byggeri. Indsigelserne omhandler 
primært byggeriets omfang, forringelse af lysforholdene, forøgede skyggegener og forøgede indbliksgener.    
 
 
Projektet er i overensstemmelse med lokalplanen og kommuneplanens rammebestemmelser.    
 
 
Planlægning og Byggeri vurderer, at byggeriets indvirkning på omgivelserne ikke går ud over, hvad der må 
forventes i området, og anbefaler, at byggeriet godkendes. 
INDSTILLING 
At Teknik og Miljø bemyndiges til at meddele de fornødne tilladelser til byggeriet. 
Sagens forløb 
12-03-2014 Borgmesterens Afdelings påtegning 
 
Fremsendes til Magistraten. 
 
 
Borgmesterens Afdeling har ingen bemærkninger til indstillingen. 
 
17-03-2014 Magistraten 
 
Fremsendes til [adresse] med bemærkning, at Magistraten i mødet den 17. marts 2014 anbefaler, at byrådet 
tiltræder Magistratsafdelingen for Teknik og Miljøs indstilling af 6. marts 2014 
 
26-03-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 26. marts 2014. 
 
31-03-2014 Teknisk Udvalg 
 
Sagens behandling udsat. 
 
07-04-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling.  
 
Simon Nørgaard var forhindret i at deltage i udvalgets behandling af sagen. 
 
